তাঁদের শীর্ষে পৌঁছে দিল এমন এক ম্যাচ, যেটি একঘেয়ে আর একতরফা অনেক ম্যাচের পর স্বস্তির হাওয়াও বইয়ে দিল বাংলাদেশ প্রিমিয়ার লিগে (বিপিএল)। রুদ্ধশ্বাস নাটকীয়তার পরই নির্ধারিত হলো এই ম্যাচের ভাগ্য। ম্যাচটিকে এ রকম সমাপ্তি রেখায় নিয়ে যাওয়ার কৃতিত্ব প্রায় পুরোটাই আবার প্রাপ্য দুই ক্যারিবীয়র, খুলনার কার্লোস ব্রাথওয়েট এবং ঢাকার কিয়েরন পোলার্ডের। বিশেষ করে তাঁদের দানবীয় ব্যাটিংয়ের। প্রথম ১০ ওভারে মাত্র ৪৮ রান তোলা খুলনা যে শেষ ১০ ওভারে তুলল ১০৮ রান, ব্রাথওয়েট মাত্র ২৯ বলে ৪ বাউন্ডারি ও ৬ ছক্কায় অপরাজিত ৬৪ রানের বিধ্বংসী ইনিংস না খেললে কী করে সম্ভব হতো সেটি?